**Notă informativă**

**la proiectul Hotărârii Guvernului pentru modificarea Hotărârii Guvernului nr.49/2021 pentru aprobarea Regulamentului privind subvenţionarea locurilor de muncă**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de hotărâre de Guvern este elaborat de către Ministerul Finanțelor. |
| **2. Condițiile ce au impus elaborarea proiectului de act normativ şi finalităţile urmărite** |
| În conformitate cu art.103 alin.(2) din Constituția Republicii Moldova, Guvernul, în cazul exprimării votului de neîncredere de către Parlament, al demisiei Prim-ministrului sau în cazul alineatului (1), îndeplineşte numai funcţiile de administrare a treburilor publice, pînă la depunerea jurămîntului de către membrii noului Guvern.  Potrivit art.15 alin.(1) din Legea nr.136/2017 cu privire la Guvern, Guvernul al cărui mandat a încetat îndeplineşte numai atribuţii de administrare a treburilor publice.  Astfel, Curtea Constituțională, atît în Hotărârea nr.7/2013, cât și în Hotărîrea nr.7/2021 a reținut că un Guvern demisionar continuă să administreze treburile publice în așteptarea unui nou Guvern, care să fie. Administrarea treburilor publice se referă la deciziile zilnice, curente ale Guvernului, care sunt necesare funcționării neîntrerupte a serviciului public.  În acest sens, administrarea treburilor publice de către un Guvern demisionar vizează trei categorii: (1) treburile curente, care îi permit statului să funcţioneze; (2) treburile în curs, care au fost iniţiate atunci când Guvernul avea competenţe depline şi care trebuie finalizate; (3) treburile urgente, care trebuie soluţionate în mod imperativ pentru a se evita pericole foarte grave pentru stat şi cetăţeni, pentru viaţa economică şi socială.  În același timp, în Hotărîrea nr.7/2021 (§ 44) s-a statuat că ”Analizând întinderea noţiunii de ”administrare a treburilor publice”, aşa cum aceasta a fost interpretată în jurisprudenţa sa, Curtea relevă că Guvernul al cărui mandat a încetat:  (i) poate să emită acte cu caracter general obligatoriu necesare pentru conducerea generală a administraţiei publice (a se vedea HCC nr.21 din 16 mai 2000, § 2);  (ii) trebuie să asigure transpunerea în viaţă a legilor, să exercite funcţiile de conducere generală şi de control asupra activităţii organelor centrale de specialitate, să realizeze programele de dezvoltare economică şi socială a ţării, să asigure securitatea statului şi a cetăţenilor ei etc. (a se vedea HCC nr.21 din 16 mai 2000, § 2, şi HCC nr.7 din 18 mai 2013, § 124).”  Modificarea Regulamentului privind subvenționarea locurilor de muncă are drept scop concretizarea unor aspecte în partea ce ține de aplicarea justă a normelor.  Astfel, modificarea punctului 2 din Regulament în partea ce ține de noțiunea de impozite salariale vizează lărgirea spectrului categoriilor persoanelor angajate eligibile subvenționării, precum și tipul veniturilor care urmează a fi luate în calcul la determinarea subvenției, și anume, prin includerea, pe lângă persoanele angajate pe bază de contract individual de muncă, a următoarelor categorii:   * persoane angajate în sectorul agrar în baza contractului individual de muncă antrenate în activitățile prevăzute în grupele 01.1-01.6 din Clasificatorul activităților din economia Moldovei; * persoane angajate care activează în condiții speciale de muncă conform anexei nr.6 la Legea BASS; * persoane care și-au reluat activitatea cu program parțial până la expirarea concediului pentru îngrijirea copilului până la vârsta de 3 ani; * persoane care se află în concediu ordinar plătit; * persoane care se află în concediu de studii; * persoane care se află în concediu suplimentar plătit; * persoane angajate în baza contractului individual de muncă în sectorul agrar antrenate în alte activități decât cele din grupele 01.1-01.6 din Clasificatorul activităților din economia Moldovei.   Concomitent, ajustările efectuate la punctul 3 al Regulamentului vizează persoanele care pe o perioadă de cel puţin 12 luni consecutive ce preced luna de angajare nu au avut venituri salariale și au drept scop ajustarea condițiilor în partea ce vizează beneficierea de subvenționare, asigurând angajatorilor subvenționarea aferentă persoanelor (angajaților) care nu au avut venituri ca urmare a deținerii de către aceștia a următoarelor statute:   * persoane în funcție electivă sau numite în organele executive, legislative sau judecătorești; * persoane, angajate în organele justiției (notar de stat); * persoane, angajate în organele justiției (avocați de stat); * persoane, angajate la instanțele judecătorești; * persoane angajate în organele procuraturii; * persoane angajate în sectorul agrar în baza contractului individual de muncă antrenate în activitățile prevăzute în grupele 01.1-01.6 din Clasificatorul activităților din economia Moldovei; * persoane angajate care activează în condiții speciale de muncă conform anexei nr.6 la Legea BASS); * persoane care și-a reluat activitatea cu program parțial până la expirarea concediului pentru îngrijirea copilului până la vârsta de 3 ani; * persoane care se află în concediu neplătit (din cont propriu); * persoane care se află în concediu ordinar plătit; * persoane care se află în concediu de studii; * persoane care se află în concediu suplimentar plătit; * persoane angajate în baza contractului individual de muncă în sectorul agrar antrenate în alte activități decât cele din grupele 01.1-01.6 din Clasificatorul activităților din economia Moldovei; * persoane angajate în baza contractului individual de muncă, rezidente ale parcului din domeniul tehnologiei informațiilor; * persoane angajate în baza contractului individual de muncă, rezidente ale parcului din domeniul tehnologiei informațiilor, care și-au reluat activitatea cu program parțial până la expirarea concediului pentru îngrijirea copilului până la vârsta de 3 ani; * persoane, membri ai consiliului de administrație; * persoane restabilite la serviciu în baza hotărârii instanței de judecată; * persoane angajate care activează în proiecte (programe) cu finanțare externă.   În acest sens, se propune crearea condițiilor echitabile tuturor potențialilor beneficiari de subvenționare. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop continuarea procesului de armonizare a legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Prin prezentul proiect se propune modificarea Hotărârii Guvernului nr.49/2021 în partea ce ține de:   * introducerea unui spectru nou de angajați, la angajarea cărora angajatorul devine pasibil de obținere a subvenției, și anume: codul 147 (persoană angajată în sectorul agrar în baza contractului individual de muncă antrenată în activitățile prevăzute în grupele 01.1-01.6 din Clasificatorul activităților din economia Moldovei), codul 148 (persoană angajată care activează în condiții speciale de muncă conform anexei nr.6 la Legea BASS), codul 156 (persoană care și-a reluat activitatea cu program parțial până la expirarea concediului pentru îngrijirea copilului până la vârsta de 3 ani), codul 160 (persoană care se află în concediu ordinar plătit), codul 16011 (persoană care se află în concediu de studii), codului 16012 (persoană care se află în concediu suplimentar plătit), codul 161 (persoană angajată în baza contractului individual de muncă în sectorul agrar antrenată în alte activități decât cele din grupele 01.1-01.6 din Clasificatorul activităților din economia Moldovei); * introducerea unor norme de concretizare în ceea ce vizează subvenția acordată pentru angajarea persoanelor care pe o perioadă de cel puţin 12 luni consecutive ce preced luna de angajare nu au avut venituri salariale. |
| **5. Fundamentarea economico-financiară** |
| Proiectul nu va necesita cheltuieli financiare şi alocarea mijloacelor financiare suplimentare. |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat cu Ministerul Justiției, Ministerul Economiei și Infrastructurii, Ministerul Agriculturii, Dezvoltării Regionale și Mediului, Ministerul Sănătății, Muncii și Protecției Sociale, Ministerul Educației, Culturii și Cercetării, Centrul Național Anticorupție, etc. |
| **8. Constatările expertizei anticorupţie** |
| Informaţia privind rezultatele expertizei anticorupţie urmează a fi inclusă în sinteza obiecţiilor şi propunerilor/recomandărilor la proiectul hotărârii de Guvern. |
| **9. Constatările expertizei juridice** |
| Informaţia privind rezultatele expertizei juridice urmează a fi inclusă în sinteza obiecţiilor şi propunerilor/recomandărilor la proiectul hotărârii de Guvern. |

|  |  |  |
| --- | --- | --- |
| **SECRETAR DE STAT** | *(semnat electronic)* | **Tatiana IVANICICHINA** |